b'\n_START_ARTICLE_\nHyv\xc3\xa4 kirjanpitotapa\n_START_PARAGRAPH_\nHyv\xc3\xa4 kirjanpitotapa tarkoittaa kirjanpitolakia t\xc3\xa4ydent\xc3\xa4vi\xc3\xa4 periaatteita jotka sallivat useita ratkaisuja kirjanpidon k\xc3\xa4yt\xc3\xa4nn\xc3\xb6n toteuttamisessa ja soveltamisessa kirjanpitovelvollisen oloihin. Hyv\xc3\xa4\xc3\xa4 kirjanpitotapaa ei ole laissa t\xc3\xa4sm\xc3\xa4llisesti m\xc3\xa4\xc3\xa4ritelty, mutta sen piirteit\xc3\xa4 l\xc3\xb6ytyy useista l\xc3\xa4hteist\xc3\xa4: kirjanpitolaista, kirjanpitoasetuksesta, muusta lains\xc3\xa4\xc3\xa4d\xc3\xa4nn\xc3\xb6st\xc3\xa4, kirjanpito- ja muun lains\xc3\xa4\xc3\xa4d\xc3\xa4nn\xc3\xb6n nojalla annetuista kirjanpitoa koskevista viranomaism\xc3\xa4\xc3\xa4r\xc3\xa4yksist\xc3\xa4, kirjanpitolautakunnan ohjeista ja lausunnoista jne._NEWLINE_Kirjanpitovelvollisen on kirjanpitolain 1:3 \xc2\xa7:n mukaan noudatettava kaikissa kirjanpidon vaiheissa, sek\xc3\xa4 juoksevassa kirjanpidossa ett\xc3\xa4 tilinp\xc3\xa4\xc3\xa4t\xc3\xb6ksess\xc3\xa4, hyv\xc3\xa4\xc3\xa4 kirjanpitotapaa.'